MILL แจง Q1/61 กำไรลด 52% เหตุรายได้ขายลด-รับรู้ผลขาดทุนบริษัทร่วม
MILL แจง Q1/61 กำไรลด 52% เหลือ 52.68 ลบ. จากปีก่อนกำไร 110.72 ลบ. เหตุรายได้ขายลด-รับรู้ผลขาดทุนบริษัทร่วม
16 พ.ค. 2561

บริษัท มิลล์คอน สตีล จำกัด (มหาชน) หรือ MILL รายงานผลการดำเนินงานประจำไตรมาส 1/61 สิ้นสุดวันที่ 31 มี.ค.61 ดังนี้

โดยผลการดำเนินงานประจำไตรมาส 1/61 บริษัทมีกำไรลดลง เนื่องจากรายได้จากการขายและบริการที่ลดลงร้อยละ 3 เปรียบเทียบกับช่วงเดียวกันของปีก่อน เนื่องจากสถานการณ์ของราคาวัตถุดิบที่มีการปรับตัวเพิ่มขึ้นอย่างรวดเร็ว บริษัทจึงมุ่งเน้นการผลิตเหล็กแท่ง (billet) เพื่อนำมาใช้ผลิตเหล็กเส้นเองมากกว่าการส่งออกทำให้ยอดขายเหล็กแท่ง (billet) ปรับตัวลดลง และมีต้นทุนขายและบริการเพิ่มขึ้น
นอกจากนี้ในไตรมาส 1/61 บริษัทรับรู้ผลขาดทุนจากบริษัท โคเบลโก้ มิลล์คอน สตีล จำกัด (KMS) ซึ่งเป็นบริษัทร่วมทุนในสัดส่วนร้อยละ 50 กับโกเบ สตีล ลิมิเต็ด ซึ่งมีผลการดำเนินงานขาดทุน 127 ล้านบาท เนื่องจากรอผลการตรวจสอบผลิตภัณฑ์จากลูกค้าที่อยู่ในกลุ่มอุตสาหกรรมชิ้นส่วนยานยนต์ โดยปัจจุบันผ่านการตรวจสอบแล้ว และจะสามารถเริ่มผลิตเหล็กลวดเกรดพิเศษเพื่อป้อนเข้าสู่อุตสาหกรรมรถยนต์ เชิงพาณิชย์ได้ในช่วงกลางปี 2561